wickkiey/tamil-wikipedia-chunked huggingface dataset:
# மலேசியா எயர்லைன்சு

## வரலாறு

மலேசியா எயர்லைன்ஸ் நிறுவனத்தின் தொடக்கக்காலப் பெயர் மலாயன் ஏர்வேசு லிமிடெட் (*Malayan Airways Limited*). இது 1930-களில் சிங்கப்பூரில் நிறுவப்பட்டது. அதன் முதல் வணிக விமானச் சேவை 1947-இல் தொடங்கப்பட்டது. 1963-இல் மலேசியா எனும் கூட்டமைப்பு உருவான பிறகு மலேசியன் ஏர்வேசு (*Malaysian Airways*) என மறுபெயரிடப்பட்டது. 1966-ஆம் ஆண்டில், மலேசியக் கூட்டமைப்பில் இருந்து சிங்கப்பூர் பிரிந்த பிறகு, மலேசியா எயர்லைன்ஸ் நிறுவனம் மலேசியா-சிங்கப்பூர் ஏர்லைன்சு (*Malaysia–Singapore Airlines*) என மறுபெயரிடப்பட்டது.  
1972-இல் அதன் சொத்துக்கள் பிரிக்கப்பட்டன. இரண்டு தனித்தனி தேசிய விமான நிறுவனங்கள் உருவாக்கப்பட்டன. ஒன்று மலேசியன் ஏர்லைன் சிஸ்டம் (*Malaysian Airline System*). மற்றொன்று சிங்கப்பூர் ஏர்லைன்சு (*Singapore Airlines*).
# மலேசியா எயர்லைன்சு

## 2013-இல் புதியத் திட்டம்

2000-கள் மற்றும் 2010-களின் முற்பகுதியில் வானூர்திப் போக்குவரத்து துறையில் இருந்து மலேசியா எயர்லைன்ஸ் வானூர்தி நிறுவனத்திற்கு ஏராளமான விருதுகள் கிடைத்தன. இருந்தபோதிலும், 2000-களின் முற்பகுதியில் இருந்து தென்கிழக்காசியப் பிராந்தியத்தில் மலிவு விலைச் சேவைகளின் (*Low-cost carrier*) எழுச்சியைச் சமாளிக்க மலேசியா எயர்லைன்ஸ் நிறுவனம் செலவுகளைக் குறைக்க வேன்டிப் போராடியது.  
2011-இல் இந்த விமான நிறுவனம் பெரும் நட்டம் அடைந்தது. அதன் பிறகு 2013-இல், ஒரு புதிய திட்டத்தை உருவாக்கியது. லாஸ் ஏஞ்சல்ஸ், பியூனஸ் அயர்ஸ் மற்றும் தென்னாப்பிரிக்கா போன்ற லாபம் ஈட்டாத நீண்ட தூர இடங்களுக்கான சேவைகளைக் குறைத்தது. அதே ஆண்டில், மலேசியன் ஏர்லைன்ஸ் நிறுவனம் உள் மறுசீரமைப்பைத் தொடங்கியது. 2014 முதல் 2015 வரை, மலேசியா எயர்லைன்ஸ் வானூர்தி நிறுவனம் திவாலானதாக அறிவித்தது. அதன் பின்னர் மலேசிய அரசாங்கத்தால் மீண்டும் தேசியமயமாக்கப்பட்டது.
# ஏர்ஏசியா

**ஏர் ஏசியா** (ஆங்கிலம்: *AirAsia*; மலாய்: *AirAsia*; சீனம்: 亞洲航空) என்பது மலேசியாவைச் சேர்ந்த குறைந்த செலவு விமானச் சேவை நிறுவனமாகும். உள்ளூர், பன்னாட்டு விமானச் சேவை வழங்கும் இந்த நிறுவனம், ஆசியாவில் முன்னணி வகிக்கும் குறைந்த செலவு விமானச் சேவை நிறுவனமாக விளங்குகிறது.  
தென்கிழக்கு ஆசிய வட்டாரத்தில் விமான நுழைவுச் சீட்டுக்கள், இருக்கைப் பதிவுகள் இல்லாமல் சேவைகளை நடத்தத் தொடங்கிய முதல் நிறுவனம். இந்த நிறுவனம், 20 டிசம்பர் 1993-இல் தன் சேவையைத் தொடங்கியது.  
1993-ஆம் ஆண்டில் இருந்து 1996-ஆம் ஆண்டு வரை இயங்கிய இந்த நிறுவனம், ஓர் அரச நிறுவனத்திற்குச் *(DRB-HICOM)* சொந்தமாக இருந்தது. தொடர்ச்சியாக நட்டம் அடைந்து கடன் சுமையில் இருந்த நிலையில் 2001-இல் டோனி பெர்னாண்டஸ் என்பவரால் ஒரு ரிங்கிட்டிற்கு வாங்கப்பட்டது. அப்போது அதற்கு 40 மில்லியன் ரிங்கிட் கடன் இருந்தது. பின்னர், திட்டமிட்டச் செயல்பாடுகள்; சரியான அணுகுமுறைகளினால் இப்பொழுது வேகமாக வளர்ச்சி அடைந்து வலுவான நிலையில் உள்ளது.
# ஏர்ஏசியா

## பொது

மலேசியாவின் கோலாலம்பூர் மாநகரினை தலைமையகமாகக் கொண்டு செயல்படும் விமானச் சேவை ஏர் ஏசியா *(Tune Air Sdn Bhd)* விமானச் சேவையாகும். ஏர் ஏசியா நிறுவனம் கால அட்டவணைப்படி செயல்படும் விமானச் சேவைகளை, உள்நாட்டு மற்றும் அனைத்துலக அளவில், 25 நாடுகளின் 165 இலக்குகளில் செயல்படுத்துகிறது.  
ஏர் ஏசியா மலேசியாவின், கோலாலம்பூர் பன்னாட்டு வானூர்தி நிலையத்தின் *(Kuala Lumpur International Airport - KLIA)* மையமாகக் கொண்டு செயல்படுகிறது. தாய் ஏர் ஏசியா *(Thai AirAsia),* இந்தோனேசியா ஏர் ஏசியா *(Indonesia AirAsia),* பிலிப்பைன்ஸ் ஏர் ஏசியா *(Philippines AirAsia),* ஏர் ஏசியா ஜெஸ்ட் *(AirAsia Zest)* மற்றும் ஏர் ஏசியா இந்தியா *(AirAsia India)* போன்றவை ஏர் ஏசியா விமானச் சேவையின் சார்பில் செயல்படும் விமானச் சேவைகளாகும்.
# ஏர்ஏசியா

## பொது

### ஏர்ஏசியா எக்ஸ்

இதில் ஏர் ஏசியா இந்தியா விமானச் சேவையானது, டான் மூவாங்க் பன்னாட்டு வானூர்தி நிலையம் *(Don Mueang International Airport);* சுகர்ணோ-ஹத்தா பன்னாட்டு வானூர்தி நிலையம் *(Jakarta–Soekarno-Hatta);* நினோய் அகியூனோ பன்னாட்டு வானூர்தி நிலையம் *(Ninoy Aquino International Airport)* மற்றும் கெம்பெகவுடா பன்னாட்டு வானூர்தி நிலையம் *(Kempegowda International Airport)* ஆகியவற்றினை மையமாகக் கொண்டு செயல்படுகிறது.  
இதன் கிளை விமானச் சேவையான ஏர்ஏசியா எக்ஸ் *(AirAsia X)* நீண்ட தொலைவு பயணிக்கும் விமானச் சேவைகளைச் செயல்படுத்துகிறது. ஏர் ஏசியாவின் பதிவு செய்யப்பட்ட அலுவலகம் சிலாங்கூர் மாநிலத்தின் பெட்டாலிங் ஜெயா மாநகரில் உள்ளது. இதன் தலைமை அலுவலகம் கோலாலம்பூர் பன்னாட்டு வானூர்தி நிலையத்தில் உள்ளது.
# ஏர்ஏசியா

## இலக்குகள்
| ப்னோம் பென்ஹ் | கம்போடியா | PNH | VDPP | ப்னோம் பென்ஹ் சர்வதேச விமான நிலையம் |  |
| புகெட் | தாய்லாந்து | HKT | VTSP | புகெட் சர்வதேச விமான நிலையம் |  |
| போன்டியானக் | இந்தோனேசியா | PNK | WIOO | சுபாடியோ விமான நிலையம் |  |
| புயெர்டோ பிரின்செஸா | பிலிப்பைன்ஸ் | PPS | RPVP | புயெர்டோ பிரின்செஸா சர்வதேச விமான நிலையம் |  |
| புனே | இந்தியா | PNQ | VAPO | புனே விமான நிலையம் |  |
| ரனோங்க் | தாய்லாந்து | UNN | VTSR | ரனோங்க் விமான நிலையம் |  |
| ரோய் எட் | தாய்லாந்து | ROI | VTUV | ரோய் எட் விமான நிலையம் |  |
| சண்டகான் | மலேசியா | SDK | WBKS | சண்டகான் விமான நிலையம் |  |
| சப்போரோ | ஜப்பான் | CTS | RJCC | நியூ சிட்டோஸ் விமான நிலையம் |  |
| செமராங்க் | இந்தோனேசியா | SRG | WARS | ஆஸ்மட் யானி சர்வதேச விமான நிலையம் |  |
| சியோல் | கொரியா | ICN | RKSI | இஞ்செயன் சர்வதேச விமான நிலையம் |  |
| ஷாங்காய் | சீனா | PVG | ZSPD | ஷாங்காய் புடோங்க் சர்வதேச விமான நிலையம் |  |
| ஷென்ஸென் | சீனா | SZX | ZGSZ | ஷென்ஸென் பௌவுன் சர்வதேச விமான நிலையம் |  |
| சிபு | மலேசியா | SBW | WBGS | சிபு விமான நிலையம் |  |
| சியெம் ரீப் | கம்போடியா | REP | VDSR | சியெம் ரீப் சர்வதேச விமான நிலையம் |  |
| சிங்கப்பூர் | சிங்கப்பூர் | SIN | WSSS | சிங்கப்பூர் சங்கி விமான நிலையம் |  |
| சோலோ | இந்தோனேசியா | SOC | WARQ | அடிசுமர்மோ சர்வதேச விமான நிலையம் |  |
| சுபாங்க் | மலேசியா | SZB | WMSA | சுல்தான் அப்துல் அஸிஸ் ஷாஹ் விமான நிலையம் |  |
| சுரபயா | இந்தோனேசியா | SUB | WARR | ஜூவான்டா சர்வதேச விமான நிலையம் |  |
| சுரத் தனி | தாய்லாந்து | URT | VTSB | சுரத் தனி விமான நிலையம் |  |
| சிட்னி | ஆஸ்திரேலியா | SYD | YSSY | சிட்னி விமான நிலையம் |  |
| டக்லோபன் | பிலிப்பைன்ஸ் | TAC | RPVA | டேனியல் செட். ரோமுவல்டெஸ் விமான நிலையம் |  |
| டக்பிலரன் | பிலிப்பைன்ஸ் | TAG | RPVT | டேக்பிலரன் விமான நிலையம் |  |
| தாய்பெய் | தாய்வான் | TPE | RCTP | தாய்பெய் தௌயுவன் சர்வதேச விமான நிலையம் |  |
| டவௌ | மலேசியா | TWU | WBKW | தவௌ விமான நிலையம் |  |
| டெஹ்ரான் | ஈரான் | IKA | OIIE | டெஹ்ரான் இமாம் கோமெயினி சர்வதேச விமான நிலையம் |  |
| திருவனந்தபுரம் | இந்தியா | TRV | VOTV | Trivandrum சர்வதேச விமான நிலையம் |  |
| டியாஞ்சின் | சீனா | TSN | ZBTJ | டியஞ்சின் பின்ஹை சர்வதேச விமான நிலையம் |  |
| திருச்சிராப்பள்ளி | இந்தியா | TRZ | VOTR | திருச்சிராப்பள்ளி பன்னாட்டு வானூர்தி நிலையம் |  |
| டோக்கியோ | ஜப்பான் | HND | RJTT | ஹனேடா விமான நிலையம் |  |
| டோக்கியோ | ஜப்பான் | NRT | RJAA | நனிடா சர்வதேச விமான நிலையம் |  |
| ட்ராங்க் | தாய்லாந்து | TST | VTST | ட்ராங்க் விமான நிலையம் |  |
| உபோன் ராட்தனி | தாய்லாந்து | UBP | VTUU | உபோன் ராட்தனி விமான நிலையம் |  |
| உடோன் தனி | தாய்லாந்து | UTH | VTUD | உடோன் தனி விமான நிலையம் |  |
| வியெட்டினி | லௌஸ் | VTE | VLVT | வாட்டேய் சர்வதேச விமான நிலையம் |  |
| விசாகப்பட்டினம் | இந்தியா | VTZ | VOVZ | விசாகப்பட்டினம் விமான நிலையம் |  |
| க்ஸியாமென் | சீனா | XMN | ZSAM | க்ஸியாமென் கைகி சர்வதேச விமான நிலையம் |  |
| உஹான் | சீனா | WUH | ZHHH | உஹான் டியன்ஹி சர்வதேச விமான நிலையம் |  |
| கியான் | சீனா | XIY | ZLXY | க்ஸியான் க்ஸியாங்காங்க் சர்வதேச விமான நிலையம் |  |
| யங்கூன் | மியான்மர் | RGN | VYYY | யங்கூன் சர்வதேச விமான நிலையம் |  |
| யோக்யகர்தா | இந்தோனேசியா | JOG | WARJ | அடிசுஸிப்டோ சர்வதேச விமான நிலையம் | } |
# ஏர்ஏசியா

## இதனையும் காண்க

### உயர்தர வழித்தடங்கள்

ஏர் ஏசியா கோலாலம்பூர் – சிங்கப்பூர், சிங்கப்பூர் – கோலாலம்பூர், கோலாலம்பூர் – கோடா கின்பாலு, கோலாலம்பூர் – பெனங்க் ஆகிய வழித்தடங்களுக்கு முறையே வாரத்திற்கு 73, 73, 70 மற்றும் 63 விமானங்களைச் செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமானங்களை சிங்கப்பூர் – குச்சிங்க் மற்றும் மேல் – கோலாலம்பூர் வழித்தடங்களைக் கொண்டுள்ளது.
# கதே பசிபிக்

**கதே பசிபிக்** அலது **கேத்தே பசிபிக்** (*Cathay Pacific*) ஹொங் கொங்கைத் தளமாகக் கொண்ட விமானசேவை நிறுவனமாகும். ஹொங் கொங்கின் தேசிய விமானசேவை நிறுவனமான இந்நிறுவனம் ஹொங் கொங் சர்வதேச விமான நிலையத்தைத் தளமாகக் கொண்டு இயங்குகின்றது. உலகின் 120 விமான நிலையங்களுக்கு பயணிகள், சரக்கு விமானப் பறப்புக்களை மேற்கொள்கிறது. 1946 இல் ஆரம்பிக்கப்பட்ட இந்நிறுவனம் ஸ்கைரக்ஸ் ஐந்து நட்சத்திர அங்கீகாரம் வழங்கிய் ஐந்து விமானசேவை நிறுவனங்களுள் ஒன்றாகும்.
# எமிரேட்ஸ் எயர்லைன்

**அமீரக வான்வழி (ஆங்கிலம்: எமிரேட்ஸ் எயர்லைன், அரபு மொழி : طيران الإمارات தயரான் அல் இமாராத்)** ஐக்கிய அரபு அமீரகத்தின் துபாயைத் தளமாகக் கொண்டு இயங்கும் விமானசேவை நிறுவனமாகும். மத்திய கிழக்கின் மிகப்பெரிய விமானசேவை நிறுவனமான இது வாரந்தோறும் 2,350 க்கும் அதிகமான பறப்புக்களை மேற்கொண்டு ஆறு கண்டங்களின் 61 நாடுகளிலுள்ள 97 நகரங்களை இணைக்கிறது.இந்நிறுவனம் துபாய் சர்வதேச விமான நிலையத்தை தளமாகக் கொண்டு இயங்குகின்றது. அவ்விமான நிலையந் தொடர்பிலான பறப்புக்களில் ஏறத்தாழ 50% ஆனவை இந்நிறுவனத்தாலேயே மேற்கொள்ளப்படுகின்றன.
லண்டன் கித்திரோ விமான நிலையத்தில்]]
2013-ம் ஆண்டில் உலகின் மிகச் சிறந்த விமானசேவை நிறுவனமாக எமிரேட்ஸ் தேர்ந்தெடுக்கப்பட்டது.
# விக்கிப்பீடியா:ஆண்டு நிறைவுகள்/நவம்பர் 23

**நவம்பர் 23**:
- 1857 &ndash; ஐக்கிய இராச்சியத்தின் *சிபெல்லா* என்ற பயணிகள் கப்பல் கொழும்புக்கு அருகே மூழ்கியதில் நால்வர் உயிரிழந்தனர்.
- 1924 &ndash; **அந்திரொமேடா *நெபுலா*** (படம்) உண்மையில் நமது பால் வழிக்கு வெகுதூரத்தேயுள்ள பிறிதொரு விண்மீன் பேரடை என்ற எட்வின் ஹபிளின் கண்டுபிடிப்பு முதற்தடவையாக வெளியிடப்பட்டது.
- 1978 &ndash; கிழக்கு மாகாண சூறாவளி, 1978: இலங்கையின் மட்டக்களப்பில் வீசிய கடும் புயலில் ஆயிரத்துக்கும் அதிகமானோர் உயிரிழந்தனர்.
- 1985 &ndash; எகிப்தியப் பயணிகள் விமானம் கிரேக்கத்தில் இருந்து புறப்படும்போது கடத்தப்பட்டு மால்ட்டாவில் தரையிறக்கப்பட்ட போது எகிப்தியப் படைகள் விமானத்தைச் சுற்றி வளைத்தனர். முடிவில் 60 பேர் கொல்லப்பட்டனர்.
- 1990 &ndash; ஈழப்போர்: தமிழீழ விடுதலைப் புலிகள் மாங்குளம் இராணுவ முகாம் மீது தாக்குதலை நடத்தி அதனை முழுமையாகக் கைப்பற்றினர்.
- 1992 &ndash; ஐபிஎம் சைமன் என்ற முதலாவது திறன்பேசி, லாஸ் வேகஸ் நகரில் அறிமுகப்படுத்தப்பட்டது.
**சுரதா** (பி.&nbsp;1921) **ஏ. எல். சீனிவாசன்** (பி.&nbsp;1923) **மு. அருணாசலம்** (இ.&nbsp;1992)
# 1867

: ஐக்கிய அமெரிக்காவின் ஜோன் ஏ. ரோப்லிங் தொங்குபாலம்]]
: சூயஸ் கால்வாய்]]
: அலாஸ்கா காசோலை கொடுத்து ரஷ்யாவிடம் இருந்து விலைக்கு வாங்கப்பட்டது.]]
**1867** (**MDCCCLXVII**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.
# 1867

## நிகழ்வுகள்

- ஜனவரி 1 - ஐக்கிய அமெரிக்காவில் ஒஹாயோவின் "சின்சினாட்டி" நகருக்கும் கென்டக்கியின் "கொவிங்டன்" நகருக்கும் இடையில் ஜோன் ஏ. ரோப்லிங் தொங்கு பாலம் திறக்கப்பட்டது. இதுவே உலகின் அதி நீளமான தொங்கு பாலமாகும்.
- பெப்ரவரி 17 - சூயஸ் கால்வாய் ஊடாக முதலாவது கப்பல் பயணித்தது.
- மார்ச் 30 - அலாஸ்கா மாநிலம் $7.2 மில்லியன் களுக்கு (2 சதம்/ஏக்கர், $4.19/கி.மீ.²), உருசியாவின் மன்னர் அலெக்சாண்டர் II இடமிருந்து ஐக்கிய அமெரிக்காவின் அரசுச் செயலாளர் வில்லியம் செவார்ட் வாங்கினார்.
- மே 29 - ஆஸ்திரியா-ஹங்கேரி பேரரசு அமைக்கப்பட்டது.
- ஜூன் 19 - மெக்சிகோவின் அரசன் முதலாம் மாக்சிமிலியன் சுட்டுக் கொல்லப்பட்டான்.
- ஆகத்து 28 - நாகை மாவட்டத்தில் அமைந்திருந்த சூளாமணி புத்த விகாரத்தை இடிக்க ஆங்கிலேய அரசு உத்தரவிட்டது.
- செப்டம்பர் 1 - *கொழும்பு ஒப்சேர்வர்* ஆங்கிலப் பத்திரிகையின் பெயர் *சிலோன் ஒப்சேர்வர்* என மாற்றப்பட்டது.
- செப்டம்பர் 30 - ஐக்கிய அமெரிக்கா மிட்வே தீவின் அதிகாரத்தைக் கைப்பற்றியது.
- அக்டோபர் 27 - கரிபால்டியின் படைகள் ரோம் நகருள் புகுந்தன.
- நவம்பர் 23 - இரண்டு ஐரிஷ் விடுதலைப் போராளிகளை சிறையிலிருந்து தப்பிச்செல்ல உதவியமைக்காக மூன்று ஐரிஷ் தேசியவாதிகள் இங்கிலாந்து, மான்செஸ்டரில் தூக்கிலிடப்பட்டனர்.</li>
# 1867

## தேதி அறியப்படாத நிகழ்வுகள்

- ஜனவரி - இந்தியாவுக்கும் இலங்கைக்கும் இடையில் தந்திக் கம்பிகள் (telegraphic cable) இணைக்கப்பட்டன.
- மார்ச் - யாழ்ப்பாணம், நெடுந்தீவில் பெரும் வறட்சி ஏற்பட்டது.
- கார்ல் மார்க்ஸ் தனது மூலதனம் நூலின் முதல் பகுதியை வெளியிட்டார்.
- கண்டிக்கு தொடருந்து சேவை ஆரம்பிக்கப்பட்டது.
- கனடா கூட்டரசு உருவானது.
# 1867

## பிறப்புகள்

- மார்ச் 3 - பாண்டித்துரைத் தேவர், தமிழறிஞர் (இ. 1911
- மே 22 - உமையாள்புரம் சுவாமிநாத ஐயர், கருநாடக இசைக் கலைஞர் (இ. 1946)
- ஜூன் 8 - பிராங்க் லாய்டு ரைட், அமெரிக்கக் கட்டிடக்கலைஞர் (இ. 1959)
- ஆகத்து 14 - ஜோன் கல்ஸ்வோதி, நோபல் பரிசு பெற்றவர் (இ. 1933)
- நவம்பர் 7 - மேரி க்யூரி, வேதியியலாளர் (இ. 1934)
# 1867

## இறப்புகள்

- ஆகத்து 25 - மைக்கேல் பரடே, அறிவியலாளர் (பி. 1791)
# 1860கள்

**1860கள்** என்றழைக்கப்படும் பத்தாண்டு காலம் 1860ஆம் ஆண்டு துவங்கி 1869-இல் முடிவடைந்தது.
# 1860கள்

## நிகழ்வுகள்

- செப்பு நாணயம் இலங்கையில் அறிமுகப்படுத்தப்பட்டது (1862)
- யாழ்ப்பாணத்தில் முதன் முதலாக காவற்படை (Police Force) அமைக்கப்பட்டது (ஜனவரி 1, 1866)
# 1860கள்

## நிகழ்வுகள்

### நுட்பம்

- கண்டங்களுக்கிடையேயான முதலாவது போக்குவரத்துப் பாதை ஐக்கிய அமெரிக்காவில் ஆறு ஆண்டு காலத்தில் (1963-1969) கட்டிமுடிக்கப்பட்டது.
- இலங்கையில் அமைக்கப்பட்ட முதலாவது நீராவிப் படகு "கொமெட்" (Comet) யாழ்ப்பாண வாவியில் வெள்ளோட்டம் விடப்பட்டது (ஏப்ரல், 1864).
- இலங்கையில் முதலாவது சிறப்பு தொடருந்து சேவை ஆரம்பிக்கப்பட்டது (1864).
- இலங்கைக்கும் இந்தியாவுக்கும் இடையில் தந்திக் கம்பிகள் (telegraphic cable) அமைக்கப்பட்டன (1867). யாழ்ப்பாணத்துக்கான தந்திக்கம்பிகள் மே 20, 1869 இணைக்கப்பட்டன.
# 1860கள்

## நிகழ்வுகள்

### அறிவியல்

- ஆல்பிரட் நோபல் ஜெர்மனியில் டைனமைட்டைக் கண்டுபிடித்தார்.
- மின்னோட்டம், காந்தவியல் ஆகியவற்றிற்கிடையிலான சமன்பாடுகளை ஜேம்ஸ் மாக்ஸ்வெல் வெளியிட்டார்.
- திமீத்ரி மெண்டெலீவ் ஆவர்த்தன அட்டவணையை வெளியிட்டார்.
# 1860கள்

## நிகழ்வுகள்

### அரசியல், போர்

- இரண்டாம் விக்டர் இம்மானுவேல் அரசனின் கீழ் இத்தாலி ஒன்றுபட்டது.
- அமெரிக்க உள்நாட்டுப் போர் இடம்பெற்றது.
- மெக்சிகோவை பிரான்ஸ் ஆக்கிரமித்தது (1863 - 1867).
- கனடா கூட்டரசு அமைக்கப்பட்டது (1867).
- ஆபிரகாம் லிங்கன் சுட்டுக் கொல்லப்பட்டார் (ஏப்ரல் 15, 1865).
# 1860கள்

## நிகழ்வுகள்

### இலக்கியம்

- லியோ தல்ஸ்தோய் தனது போரும் அமைதியும் புதினத்தை வெளியிட்டார்.
# மன்செஸ்டர்

**மன்செஸ்டர்** (*Manchester*) என்பது இங்கிலாந்து, பாரிய மன்செஸ்டரின் ஒரு நகரமும் பரோ நகராட்சியும் (நகராட்சி மாவட்டம்) ஆகும். மன்செஸ்டர் நகரத்தில் 452,000 பேர் வசிக்கின்றனர்.  
இங்கிலாந்தின் முக்கிய நகராங்களில் ஒன்றாக விளங்கும் மன்செஸ்டர் வாடக்கு இங்கிலாந்தின் தலைநகர் எனப் பொதுவாக வர்ணிக்கப்படுகிறது. இன்றைய மான்செஸ்டர் கலை, கலாச்சாரம், செய்தி ஊடகம், உயர் கல்வி மற்றும் வர்த்தகாம் ஆகியவற்றுக்கு ஒரு மையப்புள்ளியாக விளங்குகிறது. 2006 இல் வெளியிடப்பட்ட வர்த்தக முன்னோடிகளின் அறிக்கையின் படி ஐக்கிய இராச்சியத்தில் வர்த்தக நிறுவனம் ஒன்றை ஆரம்பிப்பதற்கு மன்செஸ்டர் நகரம் முன்னணி நிலையில் உள்ளது எனத் தெரிவிக்கப்பட்டுள்ளது. பொருளாதாரரீதியில் இது வேகமாக வளரும் ஒரு நகரம் ஆகும். 2002 ஆம் ஆண்டில் இங்கு பொதுநலவாய விளையாட்டுக்கள் இடம்பெற்றன. மன்செஸ்டர் யுனைட்டெட் காற்பந்தாட்ட அமைப்பு, மான்செஸ்டர் நகர காற்பந்தாட்ட அமைப்பு ஆகியன இங்குள்ள உலகப் புகழ்பெற்ற விளையாட்டு அமைப்புகளாகும்.
# விக்கிப்பீடியா:ஆண்டு நிறைவுகள்/நவம்பர் 24

**நவம்பர் 24**: படிவளர்ச்சி நாள்
- 1750 &ndash; மராத்தியப் பேரரசின் ஆட்சிப் பொறுப்பாளர் தாராபாய், கோலாப்பூர் மன்னர் இரண்டாம் ராஜாராமை பேஷ்வா பதவியில் இருந்து பாலாஜி பாஜி ராவை நீக்க மறுத்தமைக்காகக் கைது செய்தார்..
- 1859 &ndash; சார்லஸ் டார்வின் ***உயிரினங்களின் தோற்றம்*** (படம்) என்ற நூலை வெளியிட்டார். இதன் பிரதிகள் அனைத்தும் முதல் நாளிலேயே முழுவதுமாக விற்பனையாகின.
- 1922 &ndash; துப்பாக்கி ஒன்றை சட்டவிரோதமாக வைத்திருந்ததாகக் குற்றஞ்சாட்டப்பட்டு ஐரியக் குடியரசு இராணுவத்தைச் சேர்ந்த எழுத்தாளர் ரொபேர்ட் ஏர்ஸ்கின் சைல்டர்சு உட்பட ஒன்பது பேர் தூக்கிலிடப்பட்டனர்.
- 1965 &ndash; யோசப் மொபுட்டு கொங்கோவின் அரசுத்தலைவர் பதவியை கைப்பற்றினார். இவர் நாட்டின் பெயரை சயீர் என மாற்றி 30 ஆண்டுகள் ஆட்சி செய்தார்.
- 1971 &ndash; வாசிங்டனில் பெரும் சூறாவளி நாளன்று கடத்தப்பட்ட விமானம் ஒன்றிலிருந்து டான் கூப்பர் என்பவன் 200,000 அமெரிக்க டாலர்களுடன் வான்குடையுடன் கீழே குதித்தான். இவனோ பணமோ இதுவரையில் கண்டுபிடிக்கப்படவில்லை.
- 2016 &ndash; கொலம்பியா அரசும் கொலம்பியா மக்கள் இராணுவமும் அமைதி உடன்பாட்டில் கையெழுத்திட்டன. நாட்டின் 50-ஆண்டு கால உள்நாட்டுப் போர் முடிவுக்கு வந்தது.
**வி. ஆர். இராமச்சந்திர தீட்சிதர்** (இ.&nbsp;1953) **ஏ. எம். ஏ. அசீஸ்** (இ.&nbsp;1973)
# 1859

**1859** (**MDCCCLIX**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.
# 1859

## நிகழ்வுகள்

- ஏப்ரல் 20 - சார்ல்ஸ் டிக்கன்ஸ் எழுதிய இரண்டு நகரங்களின் கதை புதினம் வெளியிடப்பட்டது.
- மே 21 - பிக் பென் மணிக்கூடு முதன் முறையாக இயக்கப்பட்டது.
- மே 30 - சார்டீனியர்கள் ஆஸ்திரியப் படைகளை பாலெஸ்ட்ரோ என்ற இடத்தில் தோற்கடித்தனர்.
- ஜூன் 6 - குயீன்ஸ்லாந்து பிரித்தானியாவின் குடியேற்ற நாடாக அமைக்கப்பட்டது.
- ஜூன் 24 - சார்டீனிய இராச்சியம் மற்றும் பிரான்சின் மூன்றாம் நெப்போலியனின் படைகளும் வடக்கு இத்தாலியில் ஆஸ்திரியப் படைகளைத் தோற்கடித்தன.
- ஆகஸ்ட் 27 - பென்சில்வேனியாவின் டிட்டுஸ்வில் என்ற இடத்தில் ஐக்கிய அமெரிக்காவின் முதலாவது எண்ணெய்க் கிணறு எட்வின் டிறேக் என்பவரால் தோண்டப்படட்து.
- அக்டோபர் 26 - வேல்சில், ஆங்கிலெசி என்ற இடத்தில் நீராவிக் கப்பல் ஒன்று மூழ்கியதில் 454 பேர் கொல்லப்பட்டனர்.
- நவம்பர் 24 - சார்ல்ஸ் டார்வின் தனது *உயிரங்களின் தோற்றம்* நூலை வெளியிட்டார். இதன் பிரதிகள் அனைத்தும் முதல் நாளிலேயே முழுவதுமாக விற்பனையாகின.
# 1859

## நாள் அறியப்படாதவை

- பெப்ரவரி - யாழ்ப்பாணத்தில் முதன் முறையாக கத்தோலிக்க நூலகம் ஒன்று செமேரியா ஆயரினால் அமைக்கப்பட்டது.
- நவம்பர் - யாழ்ப்பாணத்தில் தமிழில் சிறுவர் இதழ் பாலியர் நேசன் வெளிவந்தது.
- தமிழ் புளூட்டாக், தமிழ்ப் புலவர்களது வரலாறு கூறும் ஒரு நூல் யாழ்ப்பாணத்தில் வெளியிடப்பட்டது.
- யாழ்ப்பாண நகரத்தின் மக்கள் தொகை 28,500 ஆக மதிப்பிடப்பட்டது.
- திமோர் தீவு போர்த்துக்கலுக்கும் நெதர்லாந்துக்கும் இடையில் பங்கிடப்பட்டது.
# 1859

## பிறப்புகள்

- மே 22 - ஆர்தர் கொனன் டொயில், ஆங்கில எழுத்தாளர் (இ. 1930)
- சூலை 7 - இரட்டைமலை சீனிவாசன், இந்திய அரசியல்வாதி, சமூக சீர்திருத்தவாதி (இ. 1945)
# 1642

**1642** (**MDCXLII**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.
# 1642

## நிகழ்வுகள்

- செப்டம்பர் 2 - இங்கிலாந்து நாடாளுமன்றம் லண்டன் நாடக அரங்குகள் அனைத்தையும் மூடிவிட உத்தரவிட்டது.
- நவம்பர் 24 - ஏபல் டாஸ்மான் "வான் டியெமெனின் நிலம்" என்ற தீவைக் கண்டுபிடித்தார். இது பின்னர் டாஸ்மானியா எனப் பெயர் பெற்றது.
# 1642

## நாள் அறியப்படாதவை

- டச்சுக்காரரினால் தாய்வானில் இருந்து ஸ்பானியர்கள் துரத்தப்பட்டனர்.
- ஏபல் டாஸ்மான் நியூசிலாந்தைக் கண்டார்.
- ஹுவாங் டாயிஜி என்பவன் தலைமையில் மஞ்சு இனத்தவர் தமது இடமான மஞ்சூரியாவில் இருந்து சீன மாகாணமான ஷாண்டொங்கைத் தாக்கினர்.
# 1642

## பிறப்புகள்

- டிசம்பர் 25 - ஐசாக் நியூட்டன், அறிவியலாளர் (இ. 1727)
# 1642

## இறப்புகள்

- ஜனவரி 8 - கலீலியோ கலிலி, இத்தாலிய வானியலாளர் (பி. 1564)
# அக்சோப்ய புத்தர்

வஜ்ரயான பௌத்தத்தில், **அக்ஷோப்ய புத்தர்** ஐந்து தியானி புத்தர்களில் ஒருவர். மேலும் ஆதிபுத்தரின் அம்சமாக கருதப்படும் இவர் நிதர்சனத்தின் விழிப்புநிலையை குறிப்பவர். பாரம்பரியத்தின் படி இவருடைய உலகம் வஜ்ரதாதுவின் கிழக்கே உள்ள *அபிரதி(अभिरति)* ஆகும். ஆனால் மக்களிடத்தில் அமிதாப புத்தரின் சுகவதியே பரவலாக உள்ளது. இவருடைய உலகத்தை குறித்து யாரும் அவ்வளவாக அறியார். இவருடைய துணை லோசனா ஆவார். இவர் எப்பொழுதும் இரண்டு யானைகளுடன் சித்தரிக்கப்படுகிறார். இவருடைய நிறம் நீலம், இவருடைய சின்னம் மணி, மூன்று உடுப்புகள் மற்றும் செங்கோல். இவருக்கு பலவிதமான வெளிப்பாடுகள் உள்ளன.
# அக்சோப்ய புத்தர்

## நம்பிக்கைகள்

அக்ஷோப்யர் "அக்ஷோப்யரின் புனித புத்த உலகம்" என்ற மகாயான சூத்திரத்தில் முதன் முதலில் சுட்டப்படுகிறார். அந்த சூத்திரத்தின் படி, அபிரதியில் தர்மத்தை பின்பற்ற நினைத்த ஒரு பிக்ஷு, தான் போதி நிலையை அடையும் வரையில் கோபத்தையும் பகைமையும் எந்த உயிரிடத்திலும் காட்டுதில்லை என உறுதி பூண்டார். அவர் இதில் வெற்றி பெற்ற நிலையில், புத்தத்தன்மை அடைந்து அக்ஷோப்ய புத்தர் ஆனார்.  
ஜப்பானில் அக்ஷோப்யரையும் ஆசல வித்யாராஜாவையும் இணைத்து வழிபடுவது உண்டு. ஆனால் ஆசலநாதர் கர்பகோசதாது(गर्भखोस धातु)வில் வசிக்கும் ஒரு வித்யாராஜாவே ஒழிய புத்தர் கிடையாது  
பைஷஜ்யகுரு வழிபாடு பரவுவதற்கு முன்னர், அக்ஷோப்ய குணப்படுத்தும் செயல்களுக்காக முற்காலத்தில் வழிப்படும் வழக்கம் இருந்தது.  
அக்ஷோப்யர் மனிதனின் பயனில்லாத கோபத்தை, பளிங்கு போன்ற தூய விவேகமாக மாற்றுபவர். இந்த விவேகத்தோடு, மனிதர்கள் அனைத்து விடயங்களையும் நடுநிலைமையை மாறாது பார்க்கும் தன்மைப்பெறுகிறார்கள். ஒரு பளிங்கு நல்லதோ கெட்டதோ, தன் மீது விழும் பிம்பத்தை அப்படியே பிரதிபிம்பமாக காண்பிப்பது போல, மனிதர்களுக்கும் அத்தகைய நடுநிலைத்தன்மையை அக்ஷோப்யர் அருளுகிறார்.  
நீல நிற நீர் எவ்வாறு பிம்பத்தை அப்படியே பிரதிபலிக்கின்றதோ அவ்வாறே நமக்கு அக்ஷோப்யர் அத்தன்மையை அளிக்கிறார். எனவே தான் அவர் நிறம் நீலமாக உள்ளதாக கூறுவர்.
# அக்சோப்ய புத்தர்

## சித்தரிப்பு

அக்ஷோப்யர் பூமிஸ்பரிச(भूमिस्पर्श - பூமியைத்தொடும்) முத்திரையுடன் காணப்படுகிறார். இந்த முத்திரை ஆழ்ந்த நம்பிக்கையையும், அக்ஷோப்யர் புத்தத்தன்மை அடையக் காரணமாக இருந்த அவரது உறுதியையும் குறிக்கிறது.  
அக்ஷோப்யருடைய சின்னம் வஜ்ரம். வஜ்ரம், ஒரு மின்னலின் ஆற்றலையும், வலிமையையும் குறிக்கிறது. மேலும் இச்சொல் வைரத்தின் பிரகாசத்தையும், தூய்மையையும் குறிக்கிறது (வஜ்ரம் என்ற வடச்சொல் மின்னலையும் வைரத்தையும் ஒன்று சேரக் குறிக்கக்கூடியது). அக்ஷோப்யரின் முத்திரை அவருடைய பூமியைப் போன்ற உறுதியான மனத்தை காட்டுகிறது. அவ்வுறுதியினால் தான் அவர், அனைத்து தடைகளையும் மீறி புத்தத்தன்மை எய்தினார்.  
அக்ஷோப்யருடைய வாகணம் யானை. யானை நிலத்தின் மீது எடுத்து வைக்கும் ஒவ்வொரு அடியும், அக்ஷோப்யருடைய உறுதியை குறிக்கிறது.
# அக்சோப்ய புத்தர்

## மந்திரம்

இவருடைய மந்திரம்  
**ஓம் அக்ஷோப்ய ஹூம்** **ॐ अक्षोभ्य हूँ**  
அக்ஷோப்யருடைய பீஜாக்ஷரம் **ஹூம்(हूँ)** ஆகும்
# விக்கிப்பீடியா:ஆண்டு நிறைவுகள்/நவம்பர் 25

**நவம்பர் 25**: பெண்களுக்கு எதிரான வன்முறைகளை அடக்கும் அனைத்துலக நாள்
- 1120 &ndash; இங்கிலாந்து மன்னன் முதலாம் என்றியின் மகனும், முடிக்குரிய இளவரசருமான வில்லியம் அடெலின் பயணஞ்செய்த கப்பல் ஆங்கிலக் கால்வாயில் மூழ்கியதில் வில்லியம் இறந்தார்.
- 1510 &ndash; போர்த்துக்கீசக் கடற்படை **அபோன்சோ டி அல்புகெர்க்கே** (படம்) தலைமையிலும், உள்ளூர் கூலிப்படையினரின் உதவியிலும், கோவாவை பிஜப்பூர் சுல்தானகத்திடம் இருந்து கைப்பற்றியது. 451 ஆண்டு கால போர்த்துக்கீசக் குடியேற்ற ஆட்சி ஆரம்பமானது.
- 1667 &ndash; காக்கேசியாப் பகுதியில் செமாக்கா என்ற இடத்தில் நிகழ்ந்த நிலநடுக்கத்தில் 80,000 பேர் வரை உயிரிழந்தனர்.
- 1839 &ndash; இந்தியாவில் பலத்த சூறாவளி ஏற்பட்டது. ஆந்திராவின் கொரிங்கா நகரம் முற்றாக சேதமடைந்தது. 30,000 பேர் வரையில் உயிரிழந்தனர்.
- 1936 &ndash; சோவியத் ஒன்றியம் தம் மீது படையெடுத்தால் அதனைக் கூட்டாக எதிர்கொள்ள சப்பானும், செருமனியும் பெர்லின் நகரில் ஒப்பந்தம் செய்து கொண்டன.
- 1960 &ndash; டொமினிக்கன் குடியரசின் போராளிகள் மிராபல் சகோதரிகள் படுகொலை செய்யப்பட்டனர்.
**ராஜா சாண்டோ** (இ.&nbsp;1943) **துவாரம் வேங்கடசுவாமி** (இ.&nbsp;1964)
# இயேசு காவியம்

**இயேசு காவியம்** என்பது கவிஞர் கண்ணதாசன் எழுதிய ஒரு தற்காலத் தமிழ்க் காப்பியமாகும். இயேசு கிறிஸ்துவின் வரலாற்றைக் கவிதை வடிவில் கூறும் இந்த நூல் சுமார் 400 பக்கங்களைக் கொண்டது. இந்நூல் கண்ணதாசன் இறந்து அடுத்த ஆண்டு, அதாவது 1982 இல் வெளியிடப்பட்டது.  
திருச்சி "கலைக்காவிரி" என்ற அமைப்பின் வேண்டுகோளுக்கிணங்க கவிஞர் கண்ணதாசன் இக்காவியத்தைப் படைத்தார். குற்றாலத்திலும், திருச்சியிலும் பல நாட்கள் அவர் தங்கியிருந்து, கிறிஸ்தவ இறையியலறிஞர்கள் பலர் உடனிருந்து துணை செய்ய, இக்காவியத்தை இயற்றினார். பின்னர் அறிஞர் குழு திருச்சியில் மும்முறை கூடி, எட்டு நாட்கள் காவியத்தை ஆராய்ந்து திருத்தங்கள் கூற, கவிஞர் தேவைப்பட்ட திருத்தங்களைச் செய்து தந்தபின் இக்காவியம் பதிப்பிக்கப்பெற்றது.  
திருச்சிராப்பள்ளியில் 1982 ஜனவரி 16 இல் அன்றைய தமிழக முதல்வர் எம். ஜி. இராமச்சந்திரன் இந்நூலின் முதல் பிரதியைப் பெற்றுக்கொண்டார். இந்த நூல் இதுவரை ஆறு பதிப்புகளைக் கண்டுள்ளதோடு, ஐந்து லட்சம் பிரதிகளுக்கு மேல் விற்றுள்ளது.
# இயேசு காவியம்

## கண்ணதாசனின் "இறவாக் காவியம்"

இயேசு காவியத்தின் தொடக்கத்தில் "என்னுரை" என்ற தலைப்பில் கண்ணதாசன் தாம் பாடிய காவியத்தை எவ்வாறு பார்த்தார் என்பதைக் குறிப்பிடுகிறார்:
# இயேசு காவியம்

## இயேசு காவியத்தின் பாகங்கள்

இயேசு காவியம் ஐந்து பாகங்களைக் கொண்டதாக உள்ளது. இயேசுவின் வாழ்வியலைப் பிறப்பு என்னும் தலைப்பில் முதல் பாகமும், யோவானிடம் இயேசு திருமுழுக்குப் பெற்றுத் தம்மைத் தயார்படுத்திய நிலை இரண்டாம் பாகமாகவும், இயேசு பொதுவாழ்வில் ஈடுபட்டமை மூன்றாம் பாகமாகவும், அவர் அடைந்த மகிமை ஐந்தாம் பாகமாகவும் பாடப்பட்டுள்ளன.
# இயேசு காவியம்

## அவையடக்கம்

இயேசு காவியத்தின் காப்பியத் தலைவன் இயேசுவே என்பது நூல் பெயரிலிருந்தே விளங்கும். பெருங்காப்பியங்களின் மரபைப் பின்பற்றி கண்ணதாசனும் பல இடங்களில் பாடுகிறார். நூலின் பாயிரத்தை எடுத்துக்கொண்டால், ஆங்கு கம்பன் கவிதையின் கலையும், வீரமாமுனிவரின் விழுமிய சொல் நயமும் விளங்குவதைக் காணலாம்.  
இராமர் கதையைக் கூறவந்த கம்பநாடர் அவையடக்கத்தில்,  
<blockquote><poem>
*ஓசை பெற்றுயர் பாற்கடல் உற்றொரு*
*பூசை முற்றவும் நக்குபு புக்கென...*</poem></blockquote>
எனப் பாடுகிறார்.  
கம்பரைப் பின்பற்றி, தேம்பாவணி புனைந்த வீரமாமுனிவர் தம் காப்பியத்தின் தொடக்கத்தில்,  
<blockquote><poem>
*ஓசையுற்று ஒழுகு அமிர்தம் உடைகட லென்ன நண்ணிப்*
*பூசையுற்று அதனை நக்கப் புக்கென...*</poem></blockquote>
என்று பாடினார்.  
இதே மரபின் வழிநின்று கண்ணதாசனும்,  
<blockquote><poem>
*பொங்குமாங் கடலில் புகுந்தள வெடுக்கப்*
*போயினேன் வெற்றிபெற் றேனா?*</poem></blockquote>
என்று இயேசு காவியத்தின் பாயிரத்தில் பாடுவது அவர் தமிழ் இலக்கிய மரபைத் தொடர்வதைக் காட்டுகிறது.  
வெவ்வேறு காலங்களில் வாழ்ந்த இம்மூன்று கவிஞர்களும் ஆழ்ந்து விரிந்த கடல் போன்ற அறிவுக் களஞ்சியத்திலிருந்து வெளிக்கொணரும் செல்வம் உள்ளத்திற்கு உவகையூட்டுவதே.
# இயேசு காவியம்

## சில பாடல்கள்

எண் 9: தாலேலோ (அன்னை மரியா குழந்தை இயேசுவைத் தாலாட்டல்):
<blockquote><poem>
*சோதிமணிப் பெட்டகமே சுடரொளியே யூதருக்கு*
*ஆதிமக னாய்ப்பிறந்த அருந்தவமே தாலேலோ!*  
*மாணிக்கத் தொட்டிலுக்கு வாய்க்காத பெருமையெல்லாம்*
*ஆநிரைத் தொழுவினுக்கு ஆரளித்தார் எங்கோவே!*
</poem></blockquote>  
எண் 149:
<blockquote><poem>
*தத்துவ ஞானம் புத்துயிர் பெற்றது*
*யூத நிலத்தினிலே!*
''சத்திய வேதம் நின்று நிலைத்தது
''தாரணி மீதினிலே!
*எத்தனை உண்மை வந்து பிறந்தது*
*இயேசு பிறந்ததிலே!*
''இத்தனை நாளும் மானிடன் வாழ்வது
*இயேசுவின் வார்த்தையிலே!*  
*மண்ணிடை இயேசு மறுபடி வருவார்*
*என்பது சத்தியமே!*
*புண்கள் இருக்கும் வரையில் மருந்து*
*தேவை நித்தியமே!*
*விண்ணர சமையும் உலகம் முழுதும்*
*இதுதான் தத்துவமே!*
*எண்ணும் எழுத்தும் எல்லாம் அவரே*
*இயேசுவை நம்புவமே!*
</poem></blockquote>
# வைரோசன புத்தர்

**வைரோசனர்** (அல்லது **மஹாவைரோசனர்**) மஹாயான பௌத்தத்தின் ஐந்து தியானி புத்தர்களுள் ஒருவரான் இவர், ஒரு தர்மகாய(தர்மத்தையே உடலாக கொண்டவர்) புத்தர் ஆவார். சீன-ஜப்பானிய பௌத்தத்தில், மஹாவைரோசன புத்தர், சூன்யத்தன்மை என்ற பௌத்த சித்தாந்தத்தின் உருவகமாக கருதப்படுகிறார்.  
ஐந்து தியானி புத்தர்களுள், இவர் நடுநாயகமான இடத்தைக் கொண்டவர். ஆஃப்கானிஸ்தானில் தாலிபான்களால் அழிக்கப்பட்ட சிலைகளுள் ஒன்று வைரோசன புத்தருடையது ஆகும்.  
மஹாவைரோசன புத்தர் குறித்த நம்பிக்கைகள் அனைத்தும் பெரும்பாலும் மஹாவைரோசன சூத்திரத்திலிருந்து பெறப்பட்டது. சில வஜ்ரசேகர சூத்திரத்தில் இருந்தும் பெறப்பட்டவை. வைரோசனர் சீன ஹுவா-யென் பௌத்த பிரிவினராலும், ஜப்பானிய கெகோன் மற்றும் ஷிங்கோன் பிரிவினராலும் அதிகமாக வணங்கப்படுகிறார். ஷிங்கோன் பௌத்தத்தில் இவர் ஒரு மிக முக்கியமான புத்தர் ஆவார்.  
சீன - ஜப்பானிய பௌத்தத்தில் வைரோசனரின் வழிபாடு, அமிதாப புத்தரின் வழிபாட்டால் வழக்கிழந்தது. இதற்கு காரணம் சுகவதி பௌத்தம், சீனத்தில் பிரபலமைடந்ததே ஆகும். ஆனால் இன்றும் வைரோசனர், ஷிங்கோன் பௌத்தர்களால் வணங்கப்படுகிறார்.
# வைரோசன புத்தர்

## நம்பிக்கைகள்

ரிக்வேதத்தில் 'வைரோசன' என்ற சொல், பிரகாசமான, 'தேஜஸ்'மயமான சூரியனைக் குறிக்கக்கூடியது. எனவே தான் இவரை ஜப்பானிய மொழியில் *டைனிச்சி* என அழைக்கின்றனர்.  
மஹாவைரோசன சூத்திரத்தில், வைரோசனர் தர்மத்தை வஜ்ரசத்துவருக்கு உபதேசம் செய்கின்றார். ஆனால் அது முழுவது புரிந்துகொள்ளாத தன்மையுடன் விளங்குகிறது. எனவே வைரோசனர், தர்மத்தை எளிதாக புரிந்து கொள்வதாக பல்வேறு தந்திரங்களையும், சடங்குகளையும் விவரிக்கிறார். இதில் இருந்தே தந்திரயான பௌத்தம் தோன்றியதாக கருதப்படுகிறது.  
வைரோசனர் தர்மசக்கர முத்திரையுடன் காணப்படுகிறார். அமிதாபர் கருணையின் உருவகமாக கருதுவது போல, வைரோசனர் புத்தியின் உருவகமாக கருதப்படுகிறார்.  
ஷிங்கோன் பௌத்தத்தில் இவரை மஹாவைரோசன ததாகதா என அழைக்கின்றனர். இப்பிரிவின் ததாகதகர்ப தத்துவத்தில், மஹாவைரோசனரே அனைத்து உயிர்களிடத்தும் காணப்படுகிறார். எப்போது ஒருவர் தன்னுள் உள்ள வைரோசனரை அறிந்து கொள்கின்றனரோ அப்போது அவர்கள் புத்தத்தன்மை அடைகிறார்.
# வைரோசன புத்தர்

## சித்தரிப்பு

வைரோசனார், அனைத்து தியானி புத்தர்களின் ஒட்டுமொத்த உருவமாக கருதப்படுவதால், இவர் வெண்மை நிறத்துடன் சித்தரிக்கப்படுகிறார். மேலும், வெண்மை தூய்மையையும் குறிக்கக்கூடியது.  
இவருடைய ஆசனம் பத்மாசனம். இந்த ஆசனத்தை இரண்டு சிங்கங்கள் தாங்குகின்றன. இந்த சிங்கங்கள், புத்தரின் கர்ஜனையை ஒத்த தர்ம உபதேசத்தை குறிப்பன. மேலும் வைரோசனரின் தியான உருவம், ஒருவரின் அறியாமையை நீக்கி தர்மத்தை உணர்த்தக்கூடியது. மஹாவைரோசனரின் மிகப்பெறிய சிலைகள் சூன்யத்தன்மையை குறிப்பன. இவருடைய மிகப்பெறிய சிலைகள்,நிலையில்லாத்தன்மையை விவரிக்கிறது. எப்படி இச்சிலைகள் நிலையில்லாதவையே, அவ்வாறே வாழ்க்கையிம் நிலையில்லாதது, சூன்யமயமானது.  
வைரோசனரின் சின்னம் தங்க அல்லது சூர்ய சக்கரம்.
# வைரோசன புத்தர்

## மந்திரம்

இவருடைய மந்திரம், **ஓம் வைரோசன ஹூம்** ஆகும்.  
இவருடைய இன்னொரு மந்திரம் **ஜுவால(ஜ்வால) மந்திரம்** ஆகும். அமோகபாஷாகல்பராஜ சூத்திரத்தில் இருந்து தருவிக்கப்பட்ட இம்மந்திரம், ஷிங்கோன் பௌத்தத்தில் மிக முக்கியம் வாய்ந்தது. அந்த மந்திரம் பின் வருமாறு  
** ஓம் அமோக வைரோசன மஹாமுத்ரா மணி பத்ம ஜ்வால ப்ரவர்த்தய ஹூம்**  
** ॐ अमोघ वैरोचन महामुद्रा मणि पद्म ज्वाल प्रवर्त्तय हूँ **  
இவருடைய பீஜாக்ஷரம் 'அ'. 'அ' ததாகதகர்ப தத்துவத்தின் உருவகம். 'அ' என்பது அனைத்து எழுத்துகளிலும் இருந்தாலும், அது வெளியே தெரிவதில்லை(பிராமியிலிருந்து பிரிந்த அனைத்து எழுத்துமுறைகளிலும் 'அ'கரம் சேர்ந்த மெய்களுக்கு தனி வடிவம் இல்லை. 'அ' எனபது இயல்பாக அனைத்து மெய்யெழுத்து வடிவங்களிலும் உள்ளது. எ.டு க,ங,ச,ஞ முதலியன. இவற்றில் இருந்தே பிற வடிவங்கள் தோன்றுகின்றன). அது போல் மஹாவைரோசனர் அனைவரிடத்திலும் இயல்பாக மறைந்துக் காணப்படுவதை இவருடைய 'அ' பீஜாக்ஷரம் குறிக்கிறது
# வைரோசன புத்தர்

## மூல நூல்கள்

- *Hua-Yen Buddhism: The Jewel Net of Indra* (Pennsylvania State University Press, December 1977) by Francis H. Cook
- *Meeting The Buddhas* by Vessantara. Birmingham : Windhorse Publications 2003. .
# வைரோசன புத்தர்

## இதையும் பார்க்கவும்

- ஐந்து தியானி புத்தர்கள்
- மஹாயான பௌத்தம்
# மொசாம்பிக்கு

**மொசாம்பிக்** (*Mozambique*) என்று அழைக்கப்படும் **மொசாம்பிக் குடியரசு** (போர்த்துகீசம்: *República de Moçambique*, pron. ), தென்கிழக்கு ஆப்பிரிக்க நாடாகும். இந்நாட்டுக்கு கிழக்கே இந்தியப் பெருங்கடலும், வடக்கே தன்சானியாவும், வட கிழக்கே சாம்பியா மற்றும் மலாவியும், மேற்கே சிம்பாப்வேயும், வட மேற்கே சுவாசிலாந்தும் தென்னாப்பிரிக்காவும் உள்ளன. 1498ல் வாஸ்கோடகாமா இந்நாட்டைக் கண்டறிந்த பின், 1505ல் போர்த்துகீசியர்கள் இங்கு குடியேறினர். 1510 வாக்கில், கிழக்காப்பிரிக்கக் கடற்கரையில் அமைந்திருந்த எல்லா முன்னாள் அரபு சுல்தானகங்களையும் தங்கள் முழு கட்டுப்பாட்டின் கீழ் போர்த்துகீசியர்கள் கொண்டு வந்தனர்.  
போர்த்துகீசியம் பேசும் நாடுகள் சமூகத்திலும் பொதுநலவாய் நாடுகளிலும் மொசாம்பிக் ஓர் உறுப்பு நாடாக உள்ளது. *Muça Alebique*, என்ற சுல்தானின் பெயரை அடுத்து இந்நாட்டுக்கு மொசாம்பிக் என்று பெயர் சூட்டப்பட்டுள்ளது.  
மொசாம்பிக் 'அருமையான சுற்றுலாத் தளம்' என்று பெயர் பெற்று வருகிறது. மிகுந்த அழகும் குறைந்த செலவுமே இதற்குக் காரணம். மொசம்பிக் நாட்டில் ஒரு புறம் கடல் சூழ்ந்து உள்ளது. இங்கே பாரா குடாவில் கடற்கரைகள் மட்டும் இன்றி கடல் வாழ் மிருகங்களும் உண்டு. கோரோங்கோசா தேசிய பூங்கா மிகுந்த புகழ் வாய்ந்தது. இங்கே புல்வெளி, அடர்ந்த மழைக்காடுகள் மற்றும் அகன்ற அருவிகள் அமைந்துள்ளன. பெண்பா என்ற ஒரு துறைமுக நகரம் மொசாம்பிக்கில் ஒரு முக்கிய இடமாகும். இங்கே போர்த்துக்கீச கட்டட அமைப்பு மிகவும் அழகானது. மொசாம்பிக் நாட்டில் சுற்றுலா மட்டும் இன்றி தொழிற்சாலைகளும் இந்நாட்டில் அமைந்துள்ளன.
# ஸ்ரீ

***ஸ்ரீ*** அல்லது **சிறீ, சிரீ** (தமிழில் சீர், சீ, ஆங்கிலம் - Sri, Shri ,Sre, Shre அல்லது Shree, தேவநாகரி - श्री, IAST ஒலிபெயர்ப்பு *Śrī*) என்றால் செல்வம் எனப் பொருள்படும். *வணக்கத்துக்குரிய* என்பதைக் குறிக்கும் சமசுகிரத அடைமொழியாகவும், *பெருமதிப்புக்குரிய* என்பதைக் குறிக்கும் இந்து சமயச் சொல்லாகவும் விளங்குகிறது. ஒரு பெயருக்கு முன்னர் எழுதப்படும் போது ஆங்கிலச் சொல்லான *Mr.* , தமிழ்ச்சொல்லான *திரு.* ஆகியவற்றுக்கு ஒத்து விளங்குகிறது.
# ஸ்ரீ

## எழுத்துவடிவத்தின் தோற்றம்

*ஸ்ரீ* என்ற கிரந்த எழுத்து வடிவம் ஶ் என்ற கிரந்த எழுத்தில் இருந்து தோன்றியது ஆகும். *ஸ்ரீ* என்பது ’*ஶ்*’, 'ரீ' ஆகியவற்றைச் சேர்த்த கூட்டெழுத்தின் (வடமொழி:संयुक्ताक्षरं - சம்யுத்தாட்சரம்) 'ஈ'கார உயிர்மெய் வடிவம் ஆகும். மேலுள்ள படத்தில் காணப்படும் கடைசி இரு வடிவங்களும் *ஸ்ரீயை* குறிக்க பயன்படுத்தப்படுகின்றன.  
ஒருங்குறியின் அண்மைய பதிப்பில் *ஶ்* என்ற கிரந்த எழுத்து தமிழ் அட்டவணையில் சேர்க்கப்பட்டுள்ளது. எனவே தற்போதுள்ள யூனிகோடு தமிழ் எழுத்துருக்கள் பயன்படுத்தும் *ஸ்*+ரீ-->*ஸ்ரீ* என்பதற்கு மாறாக, மற்ற இந்திய மொழிகளை பின்பற்றி *ஶ்* + ரீ --> *ஸ்ரீ* என எழுத்துவடிவ தோற்ற விதியினை (Glyph Formation Rules) ஒருங்குறி குழுமம் மாற்றி அமைத்துள்ளது. இருப்பினும் *ஸ்* + ரீ என்ற சேர்க்கையும் எழுத்துருக்களில் *ஸ்ரீ* என்ற வடிவத்தினை கொடுக்கிறது.
# ஸ்ரீ

## சமயம்

இந்த எழுத்தை சில இந்துக் கடவுள்களைக் குறிக்கும் பண்புப் பெயராகப் பயன்படுத்துகின்றனர். *ஸ்ரீ* என்பது செல்வதைக் குறிப்பதால் *ஸ்ரீதேவி* என்னும் பெயர் விட்டுணுவின் துணையும் செல்வத்துக்கான கடவுளும் ஆன இலட்சுமியையும் குறிக்கும். வளத்துக்கு உரிய கடவுளான பிள்ளையாரையும் *ஸ்ரீ* என்ற பெயர் குறிக்கும். புனிதத் தன்மை உள்ளதாக நம்பப்படுகிறவர்களின் பெயர்கள் முன்னும் *ஸ்ரீ* என்ற சொல் சேர்த்து அழைக்கப்படுகிறது. வட மொழி மற்றும் இந்தியத் தோற்றத் தாக்கத்தின் காரணமாக, பௌத்த சமயத்திலும் *ஸ்ரீ* என்ற சொற்பயன்பாடு காணப்படுகிறது. இந்து சமய நம்பிக்கை உள்ள சிலர் தாங்கள் எழுதும் ஆவணங்களின் தொடக்க வரியின் நடுவே *ஸ்ரீ* என்று எழுதும் வழக்கத்தைக் கொண்டிருக்கின்றனர். இது பிள்ளையார் சுழி, ஓங்காரக் குறி இட்டு எழுதும் வழக்கங்களை ஒத்தது. இந்துக் கடவுளர் பெயர்களுக்கு முன் *ஸ்ரீ* என்று குறிக்கப்பட்டாலும், தமிழ்ச் சூழலில் இதற்கு மாறாக *அருள்மிகு* என்று குறிக்கும் வழக்கம் பரவலாக இருக்கிறது.
# ஸ்ரீ

## பொதுப் பயன்பாடு

வணக்கத்துக்குரிய, பெருமதிப்புக்குரிய நபர்களின் பெயருக்கு முன் பெருமதிப்பைத் தெரிவிக்கும் முன்னொட்டாக, இச்சொல் பயன்படுகிறது. இச்சொல்லைப் பயன்படுத்த பால் வேறுபாடு பார்க்கத் தேவையில்லை என்றாலும், இச்சொல் ஆணுக்குரித்தானது என்ற எண்ணம், *ஸ்ரீமதி* போன்ற சொற்பயன்பாட்டுக்குக் காரணமாக இருக்கிறது.  
மன்னராட்சிக் காலத் தாக்கத்தை ஒட்டி, பிற சொற்களுடன் கூட்டுச் சொல்லாகவும் தொடர் சொல்லாகவும் பயன்படுத்தப்படுவதுண்டு. எடுத்துக்காட்டுக்கு, *நாட்டிய ஸ்ரீ, சங்கீத ஸ்ரீ, லங்கா ஸ்ரீ* போன்ற பட்டங்களைக் குறிப்பிடலாம். *ஸ்ரீ ஸ்ரீ ஸ்ரீ* என்று தொடர்ந்து இரண்டு, மூன்று முறையும் பயன்படுத்தப்படுவதும் உண்டு. எடுத்துக்காட்டுக்கு, *ஸ்ரீ ஸ்ரீ ரவிசங்கர்*.  
வடமொழி வழிப் பெயர்ச்சொற்களில் *ஸ்ரீ* காணப்படுகிறது. எடுத்துக்காட்டுக்கு, *ஸ்ரீவித்யா*, *ஸ்ரீதர்*, *ஸ்ரீராம்*, *ராகஸ்ரீ*, *ஸ்ரீநிவாசன்* போன்ற பெயர்களைக் குறிப்பிடலாம்.
# ஸ்ரீ

## இடப் பெயர்

*வணக்கத்துக்குரிய தீவு* என்று பொருள்படும் வகையில் சிறி லங்கா என்ற நாட்டுப் பெயரில் பயன்படுத்தப்படுகிறது.
# ஸ்ரீ

## தமிழ்ச் சூழல்

தற்போது தமிழ்நாட்டில் வழக்கில் இருக்கும் கிரந்த எழுத்துகளில் *ஸ்ரீ*யும் ஒன்றாகும். சில வடமொழி வழிப் பெயர்கள், இந்து, பௌத்த சமய மந்திரங்கள், இச்சமயக் கடவுள்களின் பெயர்களைக் குறிப்பிடும் போதும் முன்னொட்டாகவும் இவ்வெழுத்து வடிவம் பயன்படுகிறது. தமிழுடன் கலந்து எழுதப்படும் பிற கிரந்த எழுத்து வடிவங்களைப் போலன்றி, *ஸ்ரீ* என்பது ஒரே பொருள் குறித்து மட்டுமே அனைத்து இடங்களிலும் பயன்படுவதும், பிற உயிர், மெய் ஒலிகளுடன் சேராது எப்போதும் தனி எழுத்தாகவே பயன்படுவதும் குறிப்பிடத்தக்கது. தமிழில் பிற மொழிச் சொற்கலப்பை தவிர்த்து எழுதுவோர் *ஸ்ரீ* என்னும் சொல்லுக்கு இணையான *திரு, திருமிகு, அருள்மிகு* போன்ற சொற்களை இடத்துக்குத் தகுந்தவாறு பயன்படுத்துகின்றனர். எனினும், *திரு* என்னும் சொல்லை *ஸ்ரீ* என்னும் சொல்லுக்கான மொழிபெயர்ப்பாக மட்டுமே அனைத்து இடங்களிலும் கருதி விட இயலாது. *ஸ்ரீ* என்னும் சொல், எழுத்துப் பயன்பாடு தமிழ்ச்சூழலில் புகும் முன்னரே *திரு* என்னும் பெயரைத் தாங்கிய ஊர்ப்பெயர்கள் தமிழ்நாட்டில் இருந்திருக்கின்றன. தற்காலத்தில் *ஸ்ரீரங்கம்* என்று குறிப்பிடப்படும் ஊர் முற்கால வைணவ இலக்கியங்களிலேயே திருவரங்கம் என்று குறிக்கப்பட்டு இருப்பதும், *திரு + அரங்கம்* என்னும் சொற்கூட்டு தரும் பொருளும் *ஸ்ரீ + ரங்கம்* என்னும் சொற்கூட்டுத் தரும் பொருளும் முற்றிலும் வேறாக இருப்பதையும் காணலாம். எனவே, முற்காலத்தில் தமிழில் ஏற்கனவே *திரு* என்னும் சொல் இருந்த இடங்கள் தவறுதலாக *ஸ்ரீ* என்று மொழி மாற்றப்பட்டு பயன்பாட்டுக்கு வந்ததாகவும் கருதப்படவும் வாய்ப்புண்டு.  
கிரந்த எழுத்துக்களைத் தவிர்த்து எழுதுவோர் *ஸ்ரீ* என்ற எழுத்துக்கு மாறாக அதற்கு நெருங்கிய ஒலிப்பு தரும் *சிறீ, சிரீ* ஆகிய சொற்களைப் பயன்படுத்துவது உண்டு. தமிழ் இலக்கியத்தில் *சிரீ* என்று எழுதும் வழக்கம் காணப்படுகிறது. எடுத்துக்காட்டுக்கு, திருவாய்மொழி இரண்டாம் பகுதியில் (பாடல் 2858ல்)  
என்று வருவதைக் குறிப்பிடலாம்.  
இலங்கையில் *ஸ்ரீ* என்பதற்கு மாறாக *சிறீ* என்று எழுதும் வழக்கம் இருக்கிறது. எனினும், இந்த மாற்றத்துக்கு அந்நாட்டு அரசியல் சூழலும் ஒரு காரணமாகும்.
# ஏபெல் டாஸ்மான்

**ஏபெல் டாஸ்மான்** (*Abel Janszoon Tasman*; 1603 – அக்டோபர் 10, 1659), என்பவர் டச்சு கடல் ஆராய்ச்சியாளரும் ஒரு நாடுகாண் பயணியும் ஆவார்.  
இவர் தனது 1642 மற்றும் 1644 ஆம் ஆண்டுகளுக்கான டச்சு கிழக்கிந்தியக் கம்பனிக்கான பிரபல்யமான கடற்பயணங்களுக்காக அறியப்படுகிறார். இவரே முதன் முதலாக *வான் டியெமன் நிலம்* (தற்போதைய தாஸ்மானியா) என்ற தீவுகளுக்கும், நியூசிலாந்து மற்றும் பிஜி தீவுகள் போன்றவற்றையும் கண்ட முதல் ஐரோப்பியர் ஆவார். அத்துடன் இவரும் இவருடன் பயணம் செய்தவர்களும் ஆஸ்திரேலியா, நியூசிலாந்து, மற்றும் பசிபிக் தீவுகள் ஆகியவற்றின் பெரும் பகுதிகளைக் கண்டறிந்தனர்.
# ஏபெல் டாஸ்மான்

## ஆரம்ப வாழ்க்கை

இவர் 1603 ஆம் ஆண்டு நெதர்லாந்தில் தற்போது குறொனிங்கன் மாகாணம் என்றழைக்கப்படும் லூட்ஜிகாஸ்ற் என்ற இடத்தில் பிறந்தார். டச்சுக் கிழக்கிந்தியக் கம்பனியில் சேர்ந்து பல நாடுகளுக்கும் சென்றார். 1634 இல் ஜகார்ட்டா சென்றார். அதே ஆண்டு ஜூலையில் *மோச்சா* என்ற சிறிய கப்பலுக்குத் தலைவரானார். 1637 இல் ஒல்லாந்துக்கு சென்று பின்னர் அக்டோபர் 1638 இல் மீண்டும் ஜகார்ட்டா திரும்பினார்.
# ஏபெல் டாஸ்மான்

## முதலாவது பசுபிக் பயணம்

1634 இல் டாஸ்மான் வடக்கு பசிபிக் பகுதிக்கு அனுப்பப்பட்டார். பல சிரமங்களின் மத்தியில் நவம்பரில் "ஃபோர்மோசாவை (தாய்வான்) அடைந்தார். இவரது கப்பலில் சென்ற 90 பேரில் 40 பேர் இடையிலேயே இறந்து விட்டனர். 1640 இல் ஜப்பான், 1642 இல் சுமாத்ரா ஆகிய நாடுகளுக்கு சென்றார். சுமாத்ராவில் அந்நாட்டு சுல்தானுடன் நட்புறவான வியாபாரத்திலும் ஈடுபட்டார். ஆகஸ்ட் 1642 இல் *பெயர்தெரியாத தென்பகுதி*க்கு மாலுமிகளுக்குத் தலைமைதாங்கி அனுப்பப்பட்டார். ஆஸ்திரேலியாவின் தெற்குக் கரையோரத்தை அடைந்தார். (இக்கண்டத்தின் மேற்குக் கரைகளில் ஏற்கனவே சில டச்சுக்கப்பல்கள் சென்றிருந்தன). ஆனாலும் தெற்குக் கரைப்பகுதி அவ்வளவாகத் தெரிந்திருக்கவில்லை.  
நவம்பர் 24 1642 இல் அவர் தற்போதைய தாஸ்மேனியாவின் மேற்குக் கரையை முதலில் அடைந்தார். இதற்கு அவர் டச்சுக் கிழக்கிந்தியக் கம்பனியின் ஆளுநர் அந்தனி வான் டியெமென் என்பவரின் நினைவாக "வான் டியெமெனின் நிலம்" எனப் பெயர் சூட்டினார்.  
டாஸ்மான் தொடர்ந்து வடக்கு நோக்கிச் செல்ல உத்தேசித்தாலும் கடும் காற்று காரணமாக கிழக்கை அடைந்தார். டிசம்பர் 13 இல் நியூசிலாந்தின் வடமேற்குக் கரையைக் கண்டார். மேலும் கிழக்கே சென்று ஒன்பது நாட்களின் பின்னர் நியூசிலாந்தை அடைந்தார். அவர் அதை தென்னமெரிக்காவிலுள்ள ஆர்ஜெண்டீனாவின் ஸ்டேட்டன் தீவுடன் சம்பந்தப்படுத்தி அதற்கு அதற்கு அவர் "ஸ்டேட்டன் நிலம்" எனப் பெயரிட்டார். தொடர்ந்து வடக்கு பின்னர் கிழக்காக சென்று கொண்டிருக்கும் போது அவர்களது கப்பல்கள் மவோரிகளினால் (Māori) தாக்கப்பட்டதில் அவது நான்கு மாலுமிகள் கொல்லப்பட்டனர். டாஸ்மான் இதற்கு *Murderers' Bay* (தற்போதைய *Golden Bay*) எனப் பெயர் சூட்டினார்.  
டாஸ்மானும் அவரது மாலுமிகளும் பின்னர் ஜனவரி 21, 1643 இல் தொங்காத் தீவுக்கூட்டத்தையும் கடந்தனர். பிஜி, நியூ கினி ஆகியவற்றையும் கண்டறிந்து இறுதியாக ஜூன் 15 1643 இல் ஜகார்ட்டா திரும்பினார்.
# ஏபெல் டாஸ்மான்

## இரண்டாவது பசிபிக் பயணம்

1644 இல் டாஸ்மான் மீண்டும் தனது பசிபிக் நோக்கிய பயணத்தை மூன்று கப்பல்களுக்குத் தலைமை தாங்கி மேற்கொண்டார். நியூ கினியின் தெற்குக்கரைக்குச் சென்றார்.  
டச்சு கிழக்கிந்தியக் கம்பனிக்கு இவரது பயணம் அவ்வளவாக வெற்றியளிக்கவில்லை. அவர்களது கடல் வணிகத்துக்கு சிறந்த நாடுகளை அவர் கண்டறியவில்லை. மேலும் ஒரு நூற்றாண்டின் பின்னரே டாஸ்மேனியா, நியூசிலாந்துக்கு ஜேம்ஸ் குக் தலைமையில் ஐரோப்பியர்கள் சென்றனர்.
# அமிதாப புத்தர்

அருங்காட்சியகம்]]  
**அமிதாப புத்தர்** (சமஸ்கிருதம்: अमिताभः, *Amitābhaḥ*; திபெத்திய மொழி: ஓ-பா-மெ) மஹாயான பௌத்தர்களால் வணங்கப்படும் ஒரு பிரபஞ்ச புத்தர் ஆவார். இவர் வஜ்ரயான பௌத்தத்தின் ஐந்து தியானி புத்தர்களுள் ஒருவர்
ஆவார். இவரது வழிபாட்டை பிரதானமாக கொண்ட பௌத்தப் பிரிவு சுகவதி பௌத்தம்(ஆங்கிலம்: Pure Land) என அழைக்கப்படுகிறது.
# அமிதாப புத்தர்

## சொற்பிறப்பியல்

*அமித* என்றால் *அளவில்லாத* என்று பொருள், *ஆப* என்றால் *பிரகாசம்* என்று பொருள். இந்த புத்தர் அளவில்லாத பிராகசத்தை உடையவர் ஆதலால், இவர் அமிதாபர் என அழைக்கப்பட்டார். இவரது அளவில்லாத ஆயுளையும் கொண்டவர் என்பதால் இவர் *அமிதாயுஸ்* (ஆயுஸ் - ஆயுள்) என்றும் அழைக்கப்படுவது குறிப்பிடத்தக்கது.
# அமிதாப புத்தர்

## நம்பிக்கைகள்

சுகவதிவியூக சூத்திரம், அமிதாபர் முன்னொரு காலத்தில் இன்னொரு உலகத்தில் 'தர்மகாரர்' என்ற புத்த பிக்ஷுவாக இருந்தாதக கூறுகிறது. பிறகு, தான் புத்தநிலையை அடைய வேண்டி 48 உறுதிமொழிகளை பூண்டார். அந்த உறுதிமொழிகளின் விளைவாக, புத்ததன்மை அடைந்ததும் தனக்குறிய ஒரு புத்த உலகத்தை(புத்தக்ஷேத்திரத்தை(बुद्धक्षेत्र)) அவர் நிர்மாணித்துக்கொண்டார். அவருடைய முற்பிறவியில் நற்பலன்களால் அந்த உலகத்தில் அனைத்து விதமான நற்குணங்களும் முழுமையாக இருக்கின்றது  
அமிதாபருடைய 18வது உறுதிமொழியின் படி, அமிதபாரின் பெயரை உச்சரிக்கும் அனைவரும் அவருடைய உலகத்தில் மறுபிறவி எய்துவர் என உறுதி கூறப்பட்டுள்ளது. மேலும் 19வது உறுதிமொழியில், இறக்கும் தருவாயில் உள்ள ஒருவர் குறைந்தது 10 முறையேனும் அமிதாபர் பெயரை அழைத்தால், அனைத்து புத்தர்களும், போதிசத்துவர்கள் அந்த மனிதர் முன்பு தோன்றுவர் எனவும் உறுதி அளிக்கிறார். இந்த எளிமையே, சுகவதி பௌத்தத்தை மஹாயான பௌத்தத்தின் ஒரு பெரும்பிரிவாக மாற்றியது.  
<div>
<div>***அமிதாபரின் 48 உறுதிமொழிகள்***</div>
</div>
</div>  
அமிதாப புத்தரை குறித்த நம்பிக்கைகளும் அவருடைய உறுதிமொழிகளும் கீழ்க்கண்ட சூத்திரங்களில் காணப்படுகின்றன  
- சுகவதிவியூக சூத்திரம்(*சுகவதிவியூக சூத்திரம்(விஸ்தார மாத்ருகா)*- விரிவான சுகவதிவியூக சூத்திரம்)  
- அமிதாப சூத்திரம் (*சுகவதிவியூக சூத்திரம்(சங்க்ஷிப்த மாத்ருகா)* - சுருக்கமான சுகவதியூக சூத்திரம்)  
- அமிதாயுர்தியான சூத்திரம்  
அமிதாப புத்தர் தன்னுடைய முயற்சிகளாலும் அவருடைய முன்பிறவி நற்பலன்களாலும் 'சுகவதி' என்ற புத்த உலகத்தை (புத்தக்ஷேத்திரம்) நிர்மாணம் செய்துகொண்டார். சுகவதி (सुखवति) என்றால் 'சுகம் உடைய' என்று பொருள். சுகவதி மேற்கு திசையில் உள்ளது. அமிதாபருடைய உறுதிமொழிகளின் ஆற்றலின் காரணமாக, அவருடைய பெயரை ஜெபிக்கின்ற அனைவருக்கும் சுகவதியில் மறுபிறப்பு நிகழ்வதாக நம்பப்படுகிறது. இங்கு பிறக்கும் அனைவருக்கும், அமிதாபரே தர்மத்தை உபதேசம் செய்கின்றார். அந்த உபதேசத்தினால், அனைவரும் புத்தத்தன்மையையும் போதிசத்துவத்தையும் பெறுகின்றனர். பிறகு, பலவேறு உலகங்களில், புத்தர்களாகவும், போதிசத்துவர்களாகவும் அவதரித்து இன்னும் பல உயிர்களுக்கு உதவி செய்கின்றனர்.
# அமிதாப புத்தர்

## நம்பிக்கைகள்

### வஜ்ரயான பௌத்தத்தில் அமிதாப புத்தர்

அமிதாபர் திபெத்திய பௌத்தத்தில் வணங்கப்படுகிறார். அவர் ஐந்து தியானி புத்தர்களுள் ஒருவராக கருதப்படுகிறார். வஜ்ரயான யோக தந்திரத்தில் அமிதாபர் மேற்கு திசையுடனும் சம்க்ஞா (संज्ञा) என்ற ஸ்கந்தத்துடன் தொடர்பு படுத்தப்படுகிறார். சம்க்ஞா என்ற வடமொழிச்சொல்லுக்கு 'புலனுணர்வு' (நம்முடைய புலன்களால் அறியப்படும் உணர்வு) என்று பொருள் கொள்ளலாம். இவருடைய உலகம் சுகவதி என அழைக்கப்படுகிறது. திபெத்திய பௌத்தத்தில் வஜ்ரபாணியும் அவலோகிதரரும் இவருடன் சேர்ந்து சித்தரிக்கப்படுகின்றனர். அமிதாபருடைய உலகமான சுகவதியில் மறுபிறப்பு பெற திபெத்திய பௌத்தத்தில் பல பிரார்த்தனைகள் உள்ளன.  
இவர் திபெத்தில் ஆயுளை நீட்டிப்பிதற்காக *அமிதாயுஸ்* ஆக வணங்கப்படுகிறார்.  
ஷிங்கோன் பௌத்தத்தில் வணங்கப்படும் 13 புத்தர்களில் இவரும் ஒருவர். இவர் கர்பகோசதாதுவில் உள்ள புத்தர்களில் ஒருவராக ஷிங்கோன் பௌத்தத்தினரால் கருதப்படுகிறார்.
# அமிதாப புத்தர்

## மந்திரங்கள்

வஜ்ரயான பௌத்ததில் அமிதாபரின் மந்திரங்கள் மிகவும் முக்கியத்துவம் வாய்ந்தவை. திபத்திய பௌத்தத்தில் கீழ்க்கண்ட மந்திரம் வழங்கப்படுகிறது  
**ஓம் அமிதாப ஹ்ரீ:**
**ॐ अमिताभ ह्री:**  
ஷிங்கோன் பௌத்தத்தில் இன்னொரு மந்திரம் பயன்படுத்தப்படுகிறது.  
**ஓம் அம்ருத-தேஜ ஹர ஹூம்**
**ॐ अमृत-तेज हर हूँ **  
இத்துடன், பல பௌத்தப்பிரிவுகள் இவரது பெயரை ஜெபிக்கும் போது **நமோ அமிதாப புத்தா(ॐ नमो अमितभ बुद्ध)** என்ற சொல்லை ஜெபிக்கின்றனர். இந்த ஜெபத்தை சீனத்தில் 'நியான்ஃபோ' எனவும் ஜப்பானில் 'நெம்புட்ஸு' எனவும் குறிப்பிடுவர். இந்த ஜெபம் சுகவதி பௌத்தத்தின் மிகப்பெரும் முக்கியத்துவம் வாய்ந்தது.
# அமிதாப புத்தர்

## பல்வேறு மொழிகளில் அமிதாப புத்தர்

அமிதாப(अमिताभ) என்ற சொல் 'அமித'(अमित) மற்றும் 'ஆபா'(आभा) என்ற இரண்டு சமஸ்கிருத சொற்களின் கூட்டுச்சொல் ஆகும். 'அமித' என்றால் முடிவற்ற என்று பொருள், 'ஆபா' என்றால் 'பிரகாசம்','ஒளி' என்று பொருள் கொள்ளலாம். எனவே 'அமிதாப' என்ற சொல்லுக்கு 'முடிவற்ற பிரகாசத்தை உடையவர்' என்று பொருள் கொள்வர்.  
இவரை வடமொழியில் அமிதாயுஸ்(अमितायुस्) எனவௌம் அழைப்பர். இதற்கு 'முடிவற்ற ஆயுளை(ஆயுஸ்-ஆயுள்) உடையவர் என்று பொருள்.  
சீன மொழியில் அமிதாபரை 'அமிடோஃபோ' என அழைப்பர். 'அமிடோ' என்பது 'அமிதாப' என்ற சொல்லின் சீன வடிவம். 'ஃபோ' என்றால் புத்தர் என்று பொருள். மேலும் அமிதாப மற்றும் அமிதாயுஸ் என்ற பெயர்களின் மொழிபெயர்ப்பாக இவரை 'வூலிஆங்குவாங்' எனவும் 'வூலிஆங்க்_ஷௌ' எனவும் அழைப்பர்.  
வேறு மொழிகளில் அமிதாப புத்தர் என்ற சொல் கீழ்க்கண்டவாறு உச்சரிக்கப்படுகிறது.  
- வியாட்னாமிய மொழி: *அ-டி-டா-பட்*
- கொரிய மொழி: *அமிடா புல்*
- ஜப்பாய மொழி: *அமிடா புட்ஸு*.  
ஜபபானியத்தில் இவரை 'அமிடா ந்யோராய்' எனவும் அழைப்பர். இதற்கு *அமிதாப ததாகதர்* என்று பொருள்
# அமிதாப புத்தர்

## சித்தரிப்பு

இடது புறம் அவலோகிதேஷ்வரரையும் காணலாம் ]]  
அமிதாபரையும் கௌதம புத்தரையும் வேறுபடுத்துதல் சிறிது கடினம். ஏனெனில் இருவருமே, அனைத்து புத்த கூறுகள் உடையவர்களாகவே சித்தரிக்கப்படுகின்றனர். ஆனால், இருவரும் தாங்கள் காட்டும் முத்திரைகளில் வேறுபடுகின்றனர். அமிதாபர் அமர்ந்த நிலையில் தியான முத்திரையுடன் திகழ்கிறார். சாக்கியமுனி புத்தர் பெரும்பாலும் பூமிஸ்பரிச முத்திரையை காண்பிக்கின்றார்.  
அமிதாபர் பெரும்பாலும் தனியாக சித்தரிக்கப்படாமல், தன்னுடைய வலது புறத்தில் அவலோகிதேஷ்வர போதிசத்துவர், மற்றும் இடது புறத்தில் மஹாஸ்தாமப்ராப்த போதிசத்துவருடனும் சித்தரிக்கப்படுகிறார். இவ்விருவரும், சுகவதியில் அமிதாப புத்தருக்கு சேவை புரிவதாக நம்பப்படுகிறது.  
திபெத்திய பௌத்தத்தில், அமிதாபருடைய நிறம் சிவப்பு. அவருடைய திசை மேற்கு. ஆகையால், இவரை அஸ்தமன சூரியனாக கருதுவது உண்டு. மேலும் இவர் இயற்கையில் பெரும் ஆற்றலாக கருதப்படுகிறார். எனவே தான் ஐந்து தியானி புத்தர்களுள் இவர் மிகவும் புகழ் பெற்று திகழ்கிறார்.  
இவருடைய சின்னம் தாமரை.
# 1120

## நிகழ்வுகள்

- வெல்ச்செர் என்பவர் பூமியை அளவிடுவதற்கு பாகை, மினிட், செக்கன் போன்றவற்றை அறிமுகப்படுத்தினார்.
- வேல்சில் லாண்டாஃப் தேவாலயத்தின் அமைப்பு வேலைகள் ஆரம்பமாயின.
- நவம்பர் 25 - இங்கிலாந்து மன்னன் முதலாம் ஹென்றியின் மகன் "வில்லியம் அடெலின்" பயணஞ்செய்த கப்பல் ஆங்கிலக் கால்வாயில் மூழ்கியதில் கொல்லப்பட்டான்.
# 1120

## பிறப்புகள்

- பிரான்சின் ஏழாம் லூயி மன்னன் (இ. 1180)
# 1120

## இறப்புகள்

- நவம்பர் 25 - வில்லியம் அடெலின், இங்கிலாந்தின் முதலாம் ஹென்றியின் மகன் (பி. 1103)
# ஐந்து தியானி புத்தர்கள்

வ்ஜ்ரயான பௌத்தத்தில், **ஐந்து தியானி புத்தர்கள்** அல்லது **ததாகதர்கள்** என்பது ஐந்து புத்தர்களின் குழுமத்தை குறிக்கிறது. இந்த ஐவரும் புத்தரின் ஐந்து குணங்களின் வெளிப்பாடாகவும் உருவகமாகவும் கருதப்படுகின்றனர். இவர்களை வடமொழியில் **பஞ்ச மஹா புத்தர்கள்** எனவும் **ஐந்து ஜினர்கள்** எனவும் குறிப்பிடுவர். இந்த ஐந்து புத்தர்களின் வழிபாடு வஜ்ராயனப் பௌத்தத்தில் அதிமுக்கியத்துவம் வாய்ந்தது  
ஐந்து தியானி புத்தர்கள் என்ற கூற்று, பிற்காலத்தில் திரிகாய தத்துவத்தை அடிப்படையாகக் கொண்ட எழுந்த ஒரு நம்பிக்கையாகும். இந்த திரிகாய தத்துவம் யோகாசாரத்தில் விரிவாக விவரிக்கப்பட்டுள்ளது. இந்த ஐந்து புத்தர்களும் தர்மகாய(தர்மத்தையே உடலாக கொண்டவர்கள்) புத்தர்கள் ஆவர் துவக்கத்தில் 'ப்ரக்ஞை'யையும்(அறிவுணர்ச்சி) 'கருணையையும்' உருவகபடுத்தும் விதமாக அக்ஷோப்ய புத்தர் மற்றும் அமிதாப புத்தர் தோன்றினர். மேலும் இது வளர்ர்சி அடைந்து , சுவர்ணபிரபாச சூத்திரத்தில் ஆற்றலையும் ஆன்மிக செல்வத்தையும் குறிக்கும் வகையில் துந்துபீஷ்வரரும், ரத்னகேதுவும் எழுந்தனர். பிற்காலத்தில் இவர்களுடைய பெயர் அமோகசித்தி எனவும் ரத்தினசம்பவர் எனவும் மருவியது. இவர்கள் நால்வருக்கும் நடுநாயகாம விளங்கும் வண்ணம் மஹாவைரோசன புத்தர் தோன்றலானார்.  
இந்த ஐந்து புத்தர்களின் திசையையும் நிறமும் அவரவர்களுடைய மண்டலத்திற்கு ஏற்றவாறு மாறுபடும்.  
வைரோசன மண்டலத்தில் கீழ்க்கண்டவாறு இவர்கள் காணப்படுகின்றனர்.  
| அமோகசித்தி
(வடக்கு) | வைரோசனர்
(தியான மூர்த்தி) | ரத்தினசம்பவர்
(தெற்கு) |
| --- | --- | --- |
| அமிதாபர்
(மேற்கு) | } |  |  
மற்ற மொழிகளில் தியானி புத்தர்களின் பெயர்கள்:
| புத்தர் | சமஸ்கிருதம் | ஜப்பானிய மொழி | சீன மொழி |  |
| --- | --- | --- | --- | --- |
| **வைரோசனர்** | वैरोचन | 大日如来, டைனிச்சி ந்யோராய் | 毘盧如來, *பிலு ருலாய்* |  |
| **அக்ஷோப்யர்** | अक्षोभ्य | 阿閃如来, அஷுகு ந்யோராய் | 阿閃如來, *அஜியு ருலாய்* |  |
| **அமிதாபர்** | अमिताभ | 阿弥陀如来, அமிடா ந்யோரார் | 彌陀如來, *மிடுவொ ருலாய்* |  |
| **ரத்தினசம்பவர்** | रत्नसंभव | 宝生如来, ஹோஷோ ந்யோராய் | 寳生如來, *பாவோஷெங் ருலாய்* |  |
| **அமோகசித்தி** | अमोघसिद्धि | 不空成就如来,ஃபுகூஜோஜு ந்யோராய் | 成就如來, *செங்ஜியு ருலாய்* | } |  
மேற்கூறிய ஐந்து புத்தர்களும், ஐந்து வித்யாராஜாக்களின் மூலம் காக்கப்படுகின்றனர். ஐந்து தியானி புத்தர்களும் வித்யாராஜாக்களும் ஒருங்கிணைந்து ஒன்றாக இரு பிரிவு மண்டலத்தில் சித்தரிக்கப்படுகின்றனர்.
# ஐந்து தியானி புத்தர்கள்

## மேலும் பார்க்கவும்

- திரிகாயம்
# இருபத்தி எட்டு புத்தர்களின் பட்டியல்

முந்தைய, ஆறு புத்தர்கள் (உபாசி, சிக்கி, வேசபாகு, காகுசந்தா, கொங்கமனர் மற்றும் கஸ்சபா). போதி மரம் (வலப்புறம்) மற்றும் தூபிகளுடன் (நடுவில்) கூடிய ஆறு புத்தர்கள் (உபாசி, சிக்கி, வேசபாகு, காகுசந்தா, கொங்கமனர் மற்றும் கஸ்யபா). சாஞ்சி, கிபி 1ம் நூற்றாண்டு ]]  
பௌத்த சூத்திரங்களில், கௌதம புத்தருக்கு முன்பு இந்த பூமியில் பல புத்தர்கள் அவதரித்துள்ளதாக கூறிகின்றன. அவ்வாறாக இந்த கல்பத்தில் அவதரித்த 28 புத்தர்களின் பட்டியல்;  
**28 புத்தர்களின் பெயர்**  
| சமஸ்கிருத மெயர் | பாளி பெயர் |
| --- | --- |
# அமோகசித்தி புத்தர்

**அமோகசித்தி(अमोघसिद्धि)** புத்தர், ஐந்து தியானி புத்தர்களில் ஒருவர் ஆவார்.  
அமோகசித்தி புத்தரின் திசை வடக்கு, நிறம் பச்சை ஆகும். இவர் மனிதர்களுள் உள்ள பொறாமையை அழிக்க உதவுபவர். இவரது வலக்கரத்தில் அபய முத்திரையுடன் காணப்படுகிறார். இவர் அருள்வது சர்வசித்தி புத்தியாகும்.  
இவருடைய மந்திரம் கீழ்க்கண்டவாறு  
**ஓம் அமோகசித்தி ஆஹா ஹூம்**
**ॐ अमोघसिद्धि आः हूँ**  
இவருடைய பீஜாக்ஷ்ரம **ஆஹா(आ:)** ஆகும்.
# ரத்தினசம்பவ புத்தர்

**ரத்தினசம்பவ(रत्नसंभव) புத்தர்**, வஜ்ரயான பௌத்தத்தில் வணங்கப்படும் ஐந்து தியானி புத்தர்களுள் ஒருவர்.  
இவருடைய திசை தெற்கு, நிறம் மஞ்சள். இவருடைய இணையாக இருப்பவர் **மாமகீ**. இவர் வரத முத்திரையுடன் திகழ்கிறார்.  
இவருடைய மந்திரம் கீழ்க்கண்டவாறு  
**ஓம் ரத்னசம்பவ த்ராம்**
**ॐ रत्नसंभव त्राँ**  
இவருடைய பீஜாக்ஷரம் **த்ராம்(त्राँ)** ஆகும்.
# இக்சிதிகர்பர்

**இக்சிதிகர்பர் (क्षितिगर्भ:)**, மகாயான பௌத்தத்தில் மிகவும் புகழ்பெற்ற போதிசத்துவர் ஆவார். இவரை ஜப்பானிய மொழியில் *ஜிஸோ* எனவும் சீன மொழியில் *டி-ஸாங்க* எனவும் அழைப்பர். ஷிதி(க்ஷிதி) என்றால் வடமொழியில் நிலம் என்று பொருள். இச்சொல்லின் மொழிப்பெயர்ப்பே சீன-ஜப்பானிய மொழியில் இவருடைய பெயராக விளங்குகிறது  
ஷிதிகர்பர், அனைத்து நரகங்களும் வெற்றிடமாகும் வரை தான் புத்தநிலை அடைவதில்லை என்ற உறுதிமொழி பூண்டவர். இந்த கருணையினாலேயே, அவர் போற்றி வழிபடப்படுகின்றார். இவருடைய இந்த உறுதிமொழி பல மஹாயான பௌத்தர்களால் இன்றளவும் ஜெபிக்கப்படுகிறது.  
பொதுவாக, இவர் ஒரு பௌத்த பிக்குவாக காட்டப்படுகிறார். இவர் கையில் ஒரு கோலும், சிந்தாமனி இரத்தினமும் ஏந்தியவாராய் காட்சியளிக்கிறார்.